ஓங்கி நாயின் வாயில் அடித்தார். வேட்டியை விட்டுவிட்டது. போர்வையைக் கவ்வியது. பிடறியில் கிடந்த கிடாயை கீழே போட்டார். செருப்புக்களையும் கீழே போட்டார். போர்வையை உதறி விட்டார். வேல் கம்பு மட்டும் கையில் இருந்தது. நாய் , நெஞ்சில் குதறியது. இடது கையால் நாயின் மூஞ்சியில் அடித்தார் , வேல் கம்பை ஓங்கினார். வலது மணிக்கட்டை கவ்விக் கொண்டது. திமிர முடியவில்லை. வேல் கம்பு நழுவியது. இடது கையால் நாயின் மேல் வாயைப் பிடித்து , வாய்க்குள் மாட்டி இருந்த வலது கையை கீழே அமுக்கினார். நாய் , பக்கத்து முள் வேலியில் விழுந்தது.